**Burung segan** ialah sekumpulan burung nokturnal yang berkaitan dengan burung hantukang, burung lelayang, dan burung madu. Spesies dalam kumpulan tersebut bertaburan sekitar alam Indomalaya dan Australasia.

Biologi
-------

Ia mempunyai paruh bengkok leper besar dan nganga besar seperti katak, yang ia gunakan untuk menangkap serangga. Tiga spesies *Podargus* ialah segan bersaiz besar yang terhad kepada Australia dan New Guinea, mempunyai paruh lebar rata besar. Ia diketahui menangkap mangsa yang lebih besar seperti vertebrata kecil (katak, tikus, dll.), yang kadangkala dipukul dengan batu sebelum ditelan. Sepuluh spesies segan *Batrachostomus* ditemui di Asia tropika. Ia mempunyai paruh yang lebih kecil, lebih bulat, dan kebanyakannya ialah insektivor. Kedua-dua *Podargus* dan *Batrachostomus* mempunyai bulu kejur di sekeliling pangkal paruh, dan *Batrachostomus* mempunyai bulu kejur lain yang lebih panjang yang mungkin wujud untuk melindungi matanya daripada mangsa serangga. Pada April 2007, spesies baharu segan telah diterangkan dari Kepulauan Sulaiman dan diletakkan dalam genus yang baru ditubuhkan, iaitu *Rigidipenna*.

Penerbangannya lemah. Ia berehat secara mendatar di atas dahan pada siang hari, disamarkan oleh buluan samar mereka. Melalui evolusi konvergen sebagai pemburu malam, ia menyerupai burung hantu, dengan mata besar menghadap ke hadapan.

Ia menghasilkan sehingga tiga biji telur putih, dan bertelur di cabang dahan, serta dieram oleh betina pada waktu malam dan jantan pada siang hari.

Taksonomi
---------

Kajian hibridisasi DNA-DNA telah mencadangkan bahawa kedua-dua kumpulan segan mungkin tidak berkait rapat seperti yang difikirkan sebelum ini, dan bahawa spesies Asia mungkin boleh diasingkan kepada keluarga baru, Batrachostomidae. Walaupun segan dahulunya termasuk dalam order Caprimulgiformes, kajian pada tahun 2019 menganggarkan perbezaan antara *Podargus* dan *Batrachostomus* antara 30 dan 50 myr dan membentuk klad yang dipisahkan dengan baik dari burung tukang dan menjadi kumpulan saudara burung lelayang, burung madu, dan burung hantukang. Nama **Podargiformes** dicadangkan pada tahun 1918 oleh Gregory Mathews telah dikembalikan semula sebagai kladnya.

### Spesies

 Sepasang segan perang berehat di cabang pokok pada siang hari
* Genus ***Podargus***
	+ Segan perang, *Podargus strigoides*
	+ Segan marmar, *Podargus* *ocellatus*
	+ Segan Papua, *Podargus papuensis*
* Genus ***Batrachostomus***
	+ Segan besar, *Batrachostomus auritus*
	+ Segan Dulit, *Batrachostomus harterti*
	+ Segan Filipina, *Batrachostomus septimus*
	+ Segan bintik emas, *Batrachostomus stellatus*
	+ Segan Sri Lanka, *Batrachostomus moniliger*
	+ Segan api, *Batrachostomus hodgsoni*
	+ Segan Sumatera, *Batrachostomus poliolophus*
	+ Segan Jawa, *Batrachostomus javensis*
	+ Segan Melayu, *Batrachostomus affinis*
	+ Segan Sunda, *Batrachostomus cornutus*
	+ Segan Palawan, *Batrachostomus chaseni*
	+ Segan Borneo, *Batrachostomus mixtus*
* Genus ***Rigidipenna***
	+ Segan Sulaiman, *Rigidipenna inexpectata*

Dalam kebudayaan
----------------

Dalam rencana jurnal yang diterbitkan pada April 2021, penyelidik Katja Thömmes dan Gregor Hayn-Leichsenring dari kumpulan Estetik Ujikajian di Hospital Universiti Jena, Jerman, mendapati segan ialah spesies burung yang paling "sesuai bergambar di Instagram". Menggunakan algoritma untuk menganalisis daya tarikan estetik lebih daripada 27,000 gambar burung di Instagram, mereka mendapati bahawa gambar burung segan menerima bilangan suka tertinggi berbanding dengan pendedahan siaran kepada pengguna. Rencana jurnal tersebut dilaporkan oleh beberapa saluran berita, termasuk *The New York Times* dan *The Guardian*.

Rujukan
-------

1. 1 2  Perrins, Christopher (2003). *Firefly Encyclopedia of Birds*. Firefly Books. m/s. 342. ISBN 1-55297-777-3.
2. ↑  Cleere (2007). "A new genus of frogmouth (Podargidae) from the Solomon Islands – results from a taxonomic review of *Podargus ocellatus inexpectatus* Hartert 1901". *Ibis*. **149** (2): 271–286. doi:10.1111/j.1474-919x.2006.00626.x. Unknown parameter `|displayauthors=` ignored (bantuan)
3. ↑  Sibley, Charles G.; Alquist, John E.; Monroe Jr. Burt L. (1988). "A Classification of the Living Birds of the World Based on DNA-DNA Hybridization Studies" (PDF). *The Auk*. **105** (3): 409–423. doi:10.1093/auk/105.3.409.
4. ↑  Mayr, G. (2002). "Osteological evidence for paraphyly of the avian order Caprimulgiformes (nightjars and allies)" (PDF). *Journal für Ornithologie*. **143** (1): 82–97. doi:10.1007/bf0246546.
5. ↑  Chen, Albert; White, Noor D.; Benson, Roger B.J.; Braun, Michael J.; Field, Daniel J. (2019). "Total-Evidence Framework Reveals Complex Morphological Evolution in Nightbirds (Strisores)". *Diversity*. **11** (9): 143. doi:10.3390/d11090143.
6. ↑  Thömmes, Katja; Hayn-Leichsenring, Gregor (2021-03-01). "What Instagram Can Teach Us About Bird Photography: The Most Photogenic Bird and Color Preferences". *i-Perception* (dalam bahasa Inggeris). **12** (2): 20416695211003585. doi:10.1177/20416695211003585. ISSN 2041-6695. PMC 8073730. PMID 33996019.
7. ↑  Waller, Allyson (2021-04-29). "This 'Angry' Bird Is the Most Photogenic, Research Finds". *The New York Times* (dalam bahasa Inggeris). ISSN 0362-4331. Dicapai pada 2021-04-30.

|  |  |
| --- | --- |
| Pengenalpastian takson | 
* Wd: Q788536
* BOLD: 88814
* EoL: 8658
* EPPO: 1PODGF
* Fossilworks: 39414
* GBIF: 9337
* iNaturalist: 19685
* IRMNG: 104833
* ITIS: 177953
* NCBI: 8903

 |

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |